Elvīra Baldiņa

Elvīra Baldiņa (dzimusi Elvīra Maiga Hortenzija Baldiņa , mirusi ) bija latviešu teātra un kino aktrise.

 Dzīvesgājums 
Dzimusi  Madonas apriņķa Kraukļu pagasta "Kalna Jostpāpenos" piensaimnieka Jāņa Baldiņa un viņa sievas Annas ģimenē, kurā auga arī brālis Ēriks. Mācījās Kārklu četrgadīgajā un Kraukļu sešgadīgajā pamatskolā, 1938. gadā pabeidza mācības Cesvaines Valsts ģimnāzijā.Elvīra Baldiņa portālā maksliniekiem.lv Pēc pārcelšanās uz Rīgu mācījās Latvju Aktieru arodbiedrības teātra skolā. Pēc skolas likvidācijas turpināja apgūt aktiermeistarību Latvju drāmas ansambļa studijā, piedaloties studijas teatrālajos uzvedumos (1941—1944) un filmā "Tavas rokas" (1943). 1945. gadā devās bēgļu gaitās un nokļuva Kurzemes cietoksnī.

Pēc Otrā pasaules kara beigām sāka strādāt Latvijas Jaunatnes teātrī (1945—1976). 1951. gadā kļuva populāra pēc komjaunietes Mirdzas tēla atveidojuma Annas Sakses romāna "Pret kalnu" dramatizējumā. Piedalījās daudzos radio teātra uzvedumos un televīzijas iestudējumos, kas paredzēti bērniem. Bija rajona padomes deputāte. Pēc pensionēšanās turpināja strādāt teātrī kā ārštata darbiniece līdz pat teātra slēgšanai 1992. gadā. Līdztekus strādāja par izvadītāju bērēs.Sarkanā mācītāja Tekla Šaitere, diena.lv 2009. gada
29. novembrī
2009. gadā Elvīra Baldiņa pievienojās Teātra zelta fondam.Teātra zelta fondam pievienojas Elvīra Baldiņa un Pāvils Šenhofs  tvnet.lv

Mirusi 2025. gada 27. maijā Rīgā.

 Apbalvojumi 
Apbalvota ar Triju Zvaigžņu ordeni, padomju ordeni "Goda zīme" un LPSR Nopelniem bagātās skatuves mākslinieces titulu. Latvijas kultūras fonda stipendiāte.Teātris un kino biogrāfijās : enciklopēdija / sast. un galv. red. Māra Niedra; māksl. Aleksandrs Busse. — Rīga : Preses nams, 1999-. — (Latvija un latvieši). 1.sēj. A-J. — 1999. — 462 lpp. : il. 

 Ģimene 
Vīrs — diriģents un vijolnieks Leonhards Ostrovskis (1922—1984),https://nekropole.info/lv/Leonhards-Ostrovskis dēls — Madis Ostrovskis, mazdēls — pianists Toms Ostrovskis.

 Lomas teātrī (nepilns saraksts) 

 Latvju drāmas ansamblis 
 1943 — Henrika Ibsena "Brands" — Gerda

 Latvijas Jaunatnes teātris 
 1947 — Annas Brigaderes "Princese Gundega un karalis Brusubārda" — Sniedze
 1949 — Annas Brigaderes "Maija un Paija" — Maija
 1950 — Jevgeņija Švarca "Sniega karaliene" — Gerda
 1951 — Viktora Rozova "Viņas draugi" — Taņa
 1953 — Olgas Foršas "Aļoša Peškovs" — Aļoša Peškovs
 1954 — V. Ļubimovas "Uz bīstamās robežas" — Sašeņka
 1954 — Sergeja Mihalkova "Smiekli un asaras" — Čihaļjas princis
 1955 — Isaja Kuzņecova un Averīnas Zakas "Natašas dienasgrāmata" — Nataša
 1956 — Raiņa "Zelta zirgs" — Saulcerīte
 1956 — V. Korstiļovas un M. Ļvovska "Ģimkas piedzīvojumi" — Petja Jeršovs
 1956 — Jāņa Grīziņa "Vārnu ielas republika" — Janka
 1957 — Viktora Rozova "Prieka meklējumos" — Ļena
 1960 — pēc Viktora Igo romāna "Nožēlojamie" — Gavrošs
 1960 — Zentas Ērgles "Mūsu sētas bērni" — Tonis
 1967 — Maksima Gorkija "Pēdējie" — Sofija
 1967 — pēc Alana Milna darbu motīviem "Lācītis Pūks un viņa draugi" — Vinnijs Pūks
 1968 — Astridas Lindgrēnas "Mazulis un Karlsons, kas dzīvo uz jumta" — Mazuļa māte
 1978 — Jāņa Jaunsudrabiņa "Saulainās rasas lāse" — Vecmāmiņa
 1981 — Paula Putniņa "Svētku gaidās" — Sigita

 Filmogrāfija 
 1943. — "Tavas rokas" (Anša Tipāna filmā)
 1970. — "Klāvs — Mārtiņa dēls" — skolotāja
 1985. — "Sprīdītis" — Sprīdīša vecmāmiņa
 1986. — "Kā mēs aizgājām no mājām"
 1993. — "Būris" — māte

 Atsauces 

 Ārējās saites 
 Kino muzejs
 Elvīra Baldiņa portālā maksliniekiem.lv
 Raksts par Elvīras Baldiņas radošo darbību laikrakstā "Diena"
 Fotogrāfijas 
 Latviešu visvecākā aktrise 100 gadu vecumā strādā par izvadītāju jauns.lv
 Elvīra Baldiņa filmas.lv

Kategorija:1919. gadā dzimušie
Kategorija:Madonas novadā dzimušie
Kategorija:2025. gadā mirušie
Kategorija:Latviešu kinoaktieri
Kategorija:Latvijas teātra aktieri
Kategorija:Jaunatnes teātra aktieri
Kategorija:Ar ordeni "Goda Zīme" apbalvotie
Kategorija:Triju Zvaigžņu ordeņa virsnieki
Kategorija:Latvijas PSR Nopelniem bagātie skatuves mākslinieki
Kategorija:Simtgadnieki